Andrzej Gwiazda

Andrzej Gwiazda [andĵej gwjazda] (naskiĝis la 14-an de aprilo 1935 en Pińczów) estas pola inĝeniero-elektronikisto, sindikatisto, publicisto, aktivulo de opozicio en la periodo de la Pola Popola Respubliko, kunkreinto de Liberaj Sindikatoj de Marbordo kaj de Sendependa Aŭtonomeca Sindikato Solidareco (Solidarność), li estas kavaliro de la Ordeno de Blanka Aglo.

En 2007 laŭ rekomendo de la politike dekstra partio Juro kaj Justeco li estis elektita de Senato en Kolegion de la Instituto pri Nacia Memoro.

 Distingoj 
En 1999 li estis distingita per la medalo "Polonia Mater Nostra Est", en 2000 iĝis Honora Civitano de Gdansko. En 2006, pro eminentaj meritoj por Pollando, pro agado favore al demokratiaj ŝanĝoj kaj libera Pollando, Prezidento de Pollando prof. Lech Kaczyński distingis lin per la Ordeno de Blanka Aglo kaj poste nomumis lin al kapitulo de la Ordeno. Andrzej Gwiazda foriris de ĝi en 2010, protestante interalie kontraŭ dono de la ordeno al Adam Michnik.

 Eksteraj ligiloj 

 Andrzej Gwiazda – privata paĝo

Kategorio:Polaj disidentoj
Kategorio:Polaj politikistoj
Kategorio:Aktivuloj de Solidareco (Pollando)